|  |  |
| --- | --- |
| Tema: | **FAVORIZIMET POLITIKE NË EKONOMINË E VENDIT** |
| Data: | 20 Janar 2011 |
| Media: | KOSOVA SOT |
| Në lidhje me favorizimet politike, dhe tenderët publik kemi patur prononcime edhe më herët. Këto të gjitha mund t'i gjeni në[www.luani.net](http://www.luani.net/) - publikimet. Megjithate po shkruaj diçka. Favorizimet politike në ekonomi janë shumë aktive dhe të forta. Këto favorizime bëhen përmes lidhjeve jo-formale të interesit të bizneseve me zyrtarë të institucioneve. Në lidhje me lidhjet jo-formale të interesit dhe modelin e biznesit në Kosovë kam pas botuar një shkrim në Ekobiznesi dhe mund ta gjesh në faqen e internetit të cekur më lartë. Këto lidhje jo-formale janë qenësore për veprimtarinë biznesore. Forca e biznesit matet me forcen e këtyre lidhjeve. Vlenë të theksohet se pak biznese kanë mbetë si tradicionalisht të afërta vetem me një parti politike. partitë politike kanë ardhë në pushtet dhe kanë ikur nga pushteti kështu tani bizneseve nuk ju intereson partia politike por ju intereson si të krijojnë këto lidhje. Edhe partitë politike kanë pak biznese që kanë mbështetje ekskluzive të partisë. Edhe partitë edhe bizneset janë në treg ose garë për pazare më të mira. Ngjyrimet politike në ketë treg kanë humbur peshë. Më rëndësi është pazari. Kuptohet se forma me të përshtatshme për realizimin e këtyre pazareve janë tenderet publik, tatimet dhe doganat. Këtu edhe zhvillohet lufta.  |